open-index/open-wikipedia-markdown huggingface dataset:
Phu yak

**Phu yak** (thai: ผู้ยักษ์ ([pʰu: jak]), noen ganger også transkribert som *phu yuk*, av sanskrit यक्ष, *yakṣa*) er en kjempe fra thai mytologi og sagn. Phu yak er inspirert av rakshasaene i indisk mytologi, og man oversetter derfor ofte dette ordet med djevel. Selv om en Phu yak er en ond skikkelse, kan de overvinnes og bli med på det godes side. I thai-versjonen av Ramayana-eposet (Ramakian) er prins Ramas hovedmotstander, djevelkongen Tosakanth. Ofte kan man se statuer av Phu yak som vokter templer i Thailand (også disse er Phu Yak-er som originalt var onde, men som har blitt overvunnet, og nå er i det godes tjeneste). Typisk avbildes de med grønn hudfarge, runde hoder, store øyne, store hjørnetenner, et sint ansiktsuttrykk, og en thai-krone på hodet (som på bildet), men det er også mulige at en Phu yak avbildes som et menneske med rød hud og langt, svart hår, slik som en rakshasa avbildes i indisk tradisjon.

## Trivia
I filmen Mannen med den gyldne pistol blir James Bond servert en flaske vin av merket *Phuyuck* (årgang '74). Dette merket er oppkalt etter Thailands Phu yak (med en noe misvisende transliterasjon), men man kan se en Phu yaks ansikt, i typisk stil, er på flaskens etikett over navnet. 


Fil:Bangkok_statue.jpg|En annen av tempelvokterne i Wat Phra Kaew.
EM i friidrett 1998 – Diskoskast menn

Dette er de offisielle resultatene for øvelsen **Diskoskast menn** ved EM i friidrett 1998 i Budapest, Ungarn med 31 deltagere. Øvelsen ble avholdt den 22. august (kvalifisering) og den 23. august (finalen).

Olav Jenssen representerte Norge. Han klarte ikke å kvalifisere seg til finalen. 

## Medaljevinnere

## Resultater
### Kvalifisering
#### Gruppe A

#### Gruppe B

### Finalen

## Eksterne lenker
* Resultater
Archie Knox

**Archibald «Archie» Knox** (født 1. mai 1947 i Tealing, Skottland) er en tidligere skotsk fotballspiller og jobber nå som fotballtrener i Blackburn Rovers. Han spilte for fem profesjonelle klubber, og har bl.a. vært trener for Skottlands U-21 landslag. Mest kjent er han likevel som assisterende manager for Alex Ferguson i Manchester United i perioden 1986-91.

## Begynte som spillende manager
Hans første trenerrolle kom i den skotske klubben Forfar Athletic mellom 1976-80, da han var spillende manager. Dette var klubben han først begynte sin ligakarriere i, mellom 1965-70. I 1980 ble han assisterende manager for Alex Ferguson i Aberdeen, der han hjalp laget å vinne to skotske cuper, den europeiske Cupvinnercupen og deretter den påfølgende Supercupen. Alt dette i løpet av tre år. I 1983 returnerte Knox til manageryrket, da han var 2,5 år som leder for Dundee. Et kort opphold i Aberdeen fulgte, før han fulgte sjefen Ferguson til Manchester United, hvor han ble værende til 1991. På dette tidspunktet returnerte han til Skottland, der han ble assisterende manager for Walter Smith i Rangers FC. Sammen vant de seks titler på de neste syv sesongene. I juli 1998 ble duoen hentet til Everton, hvor de ble værende til mars 2002.

Det var på dette tidspunktet Archie Knox ble tilknyttet landslaget, da han brukte tre år som assistent for A-landslaget, først under Criag Brown. Korte opphold som assisterende manager i Millwall og Coventry City fulgte, under henholdsvis Mark McGhee og Eric Black. I november 2004 ble han Richard Goughs assistent i Livingston. Samtidig var igjen Knox trener for landslaget. I juli 2006 ble Knox U-21 landslagssjef for Skottland, da Rainer Bonhof gikk av.

I august 2007 ble han ansatt som Boltons assisterende manager for Sammy Lee, men da Lee forlot klubben ble Knox midlertidig manager i to kamper (mot Arsenal og i UEFA-cupen mot Braga), før Gary Megson overtok. Archie Knox ble værende i klubben under Megson, men to dager etter klubben sikret fornyet plass i FA Premier League ble han og seks andre trenere sparket av Megson. Dette skjedde fordi Megson ønsket å ansette sine egne trenere.

Den 4. juli 2008 ble Knox ansatt som førstelagstrener av Blackburn Rovers-manager, Paul Ince. De to hadde tidligere arbeidet sammen i Manchester United.

## Meritter

Som spiller:
* Skotsk cupfinalist i 1973-74.

Som assisterende manager:
* Cupvinnercupen: 1982/83
* Supercupen: 1982/83
* Scottish Cup: 1982, 1983, 1992, 1993, 1996.
* Skotsk Premier League: 1991-92, 1992-93, 1993-94, 1994-95, 1995-96, 1996-97
* Scottish League Cup: 1993, 1995, 1997

## Referanser


## Eksterne lenker
* 
* Knox slutter som U-21 sjef, for å begynne i Bolton (BBC sport, august 2007)
* Bolton sparket Knox (Daily Mirror, mai 2008)
* Knox ansatt av Ince i Blackburn (BBC sport, juli 2008)
Conrad Carlsrud

**Conrad Maurentius Carlsrud** (født 9. februar 1884 i Kjose i Vestfold, død 21. oktober 1973 i Waterbury, i Connecticut, USA) var en norsk turner og friidrettsutøver som representerte Urædds Turnforening i Porsgrunn.

Carlsrud var født i Kjose i Vestfold og vokste opp i Porsgrunn. Han deltok i «Ekstralekene» 1906 i Athen og OL 1908 i London, og var i 1906 med på det laget som vant Norges første OL-gull gjennom historien. Da han igjen deltok i lagkonkurransen i 1908 fikk han sølv.

Han deltok også i spydkast, og kom på 8.-plass i friidrett under Sommer-OL 1906. Hans plassering i spydkast under friidrett under Sommer-OL 1908 er ikke kjent. Hans personlige rekord i spyd var 42,57 meter.

I 2005 ble Carlsruds gullmedalje fra 1906 solgt på auksjon, og kjøpt av Petter Stordalen for kr. 55&nbsp;000,-.

Conrad Carlsrud var sønn av nattkonstabel og grindvokter Karl Olsen Karlsrud (født 1851 i Fet, Nedre Romerike, død 1897 i Porsgrunn) og ekspeditrise og grindvokter Mathilde Olava Karlsrud (født 1859 i Hedrum, Vestfold). Familien flyttet fra Brunlanes i Vestfold til Porsgrunn ca. 1890. I folketellingen for 1910 står Conrad Carlsrud oppført som kommisjonær og elev ved mekanisk fagskole og var bosatt på Osebakken i Porsgrunn. Han emigrerte til Amerika i 1922.

## Referanser


## Eksterne lenker
*
Huldrenøkkel

| habitat=Jordbrukslandskap, skog

**Huldrenøkkel** (*Botrychium matricariifolium*) er en bregneplante tilhørende ormetungefamilien. Huldrenøkkel er fredet etter naturvernloven.

## Referanser




## Eksterne lenker
* 
Huldrenøkkel hos Artsdatabanken (søk på «Huldrenøkkel»)
Huldrenøkkel  i Den virtuella floran.
Nokre salmar

***Nokre salmar*** var den første nynorske salmesamlingen, utgitt anonymt av Elias Blix.  Den ble først utgitt som hefter, det første kom i 1869, de neste i 1870 og 1875, og siden utvidet i 1883 (Det norske Samlaget).  4. mars 1892 ble *Nokre Salmar* autorisert til bruk ved den offentlige gudstjenesten, og disse landsmålssalmene ble trykt bak i *[[Landstads kirkesalmebog]]* som nr 635&ndash;784.

I 1908 ble Tekstbok og Alterbok for Den norske kirke i Peter Hognestad sin oversettelse autorisert for offentlig bruk.  Med dette ble litaniet og prekestolversene òg autorisert, og i senere opplag var de lagt til i dette såkalte *Blix-tillegget* som nr 785 til 791.

De første menighetene som benyttet seg av retten til å synge Blix-salmene i gudstjenesten, var Ranum og Skage i Overhalla i Namdal prosti; de gjorde det alt i 1892.  I 1901 hadde 76 menigheter gjort det samme, i 1914 366 og i 1926 mer enn 500.  Mange plasser ble det strid om Blix-tillegget.  Etter resolusjonen av 1892 var det anledning for et flertall i menigheten å nekte bruk av Blix-tillegget.  I 1926 ble det ved kongelig resolusjon vedtatt at de som brukte Hauges og Landstads salmebøker også *skulle* bruke salmene i *Nokre salmar*.  Men da var allerede Landstads reviderte salmebok og Nynorsk salmebok autorisert for bruk i de menighetene som gjorde vedtak om det.

## De første utgavene
* Hefte I kom i 1869 og inneholdt 13 salmer, av dem 4 nyskrevne og 9 gjendiktede.
* Hefte II kom i 1870 og inneholdt 27 salmer, av dem 10 nyskrevne og 17 gjendiktede.
* Hefte III kom i 1875 og inneholdt 17 salmer, av dem 14 nyskrevne og 3 gjendiktede.

Andre utgava kom i 1883 og hadde 68 salmer, av dem 39 nyskrevne og 29 gjendiktede.

Tredjeutgaven ble utgitt i Bergen i 1887 og hadde det samme innholdet som andreutgaven, med den forskjellen at denne var trykt med latinske bokstavar.

Fjerde (1891) og femte utgave, som ble autorisert for kirkelig bruk i 1892, inneholdt 150 salmer.  Boken ble òg trykt som et tillegg til Landstads Kirkesalmebog, da med 157 salmer; de siste sju var litaniet og prekestolvers.

## Kilder
*Anders Aschim. *Ein betre vår ein gong. Elias Blix*. Det norske Samlaget, 2008 ISBN 978-82-521-6429-9
Georgios Aliprantis

**Georgios Aliprantis** (gresk: Γεώργιος Αλιπράντης; født 1880, død 31. juli 1943) var en gresk turner.

Han deltok i "Ekstralekene" 1906 i Athen, der han vant gull i tauklatring, foran ungarske Béla Erődi og sin landsmann Konstantinos Kozanitas. Han slo Erődi med hele 2,4 sekunder opp det 10 meter lange tauet. 

Han deltok også i 5-kampen, der han kom på 15.-plass. 

## Referanser


## Eksterne lenker
*
Konstantinos Kozanitas

**Konstantinos Kozanitas** (Κωνσταντίνος Κοζανιτας) (1880–1953) var en gresk turner. Han representerte klubben Panakhaikos Etairia Patron. 

Han deltok i sommer-OL i Athen i 1906, der han vant bronsemedalje i tauklatring, bak sin landsmann Georgios Aliprantis og ungarske Béla Erődi. Kozanitas og Erődi fikk samme tid opp det 10 meter lange tauet, men Erődi ble dømt foran fordi Kozanitas berørte stolpen som tauet var festet til.  

## Referanser


## Eksterne lenker
*
Osterfjorden (Torsken)

**Osterfjorden** er en fjordarm av Torskefjorden i Senja kommune i Troms. Fjorden har innløp mellom Kongesneset i vest og Purkøyra i øst, og strekker seg 3,5 kilometer sørøstover til Osteren i botn av fjorden.

Bortsett fra Osteren er det ingen bosetninger ved fjorden. Osteren har ikke vegforbindelse til resten av kommunen.

## Referanser
Clementina Black

**Clementina Black** (født 27. juli 1853 i Brighton, død 19. desember 1922) var forfatter, feminist og pioner innenfor fagforeningsarbeid.

## Liv
Hun den eldste datter av advokat og byskriver David Black (1817–1892), og hans hustru Clara Maria Patten, en portrettmaler (1825–1875). I 1875 døde hennes mor fra brokk etter å ha løftet sin invalidiserte ektemann. Som den eldste datteren ble Clementina Black etterlatt med ansvaret av en syk far og sju brødre og søstre. Blant hennes søsken var matematikeren Arthur Black og oversetteren Constance Garnett.

Hun begynte å skrive og hennes første roman ble utgitt i 1877. Etter farens død flyttet hun til London hvor hun fortsatte å skrive og ble en nær venn av forfatteren Amy Levy og Eleanor Marx, datter av Karl Marx.

Clementina Black var engasjert i problemene blant kvinner i arbeiderklassen og deltok aktivt i organiseringen rundt Fyrstikkpikenes streik i London i 1888. Black var med og startet Women's Trade Union Association i 1889, deltok i mange år i Women's Industrial Council og var også aktiv i Fabian Society, og ikke minst som feminist, aktiv arbeidet for kvinnelig stemmerett.

Foruten rapporter om sosiale forhold, skrev hun sju romaner, inkludert *The Agitator* om en sosialistisk steikeleder. Hun døde i sitt hjem i Brighton i 1922 og ble gravlagt på kirkegården East Sheen i London.

## Bibliografi (utvalg)
* *A Sussex Idyll* (1877)
* *Sweated Industry and the Minimum Wage* (1907)
* *A Case for Trade Boards* (1909)
* *Married Women's Work*, med andre fra Women's Industrial Council (1915)
* *The Agitator* (1920?)

## Referanser


## Eksterne lenker
* Om Clementia Black fra Womenofbrighton.co.uk (engelsk)
* Om Clementia Black fra Spartacus.schoolnet.co.uk (engelsk)
Gryllefjorden

**Gryllefjorden** er en fjordarm på nordsiden av Torskefjorden i Senja kommune i Troms. Fjorden er 7,5&nbsp;km lang, fra innløpet mellom Ravnerevna og Juldagsneset og inn til Gryllefjordbotn. Fjorden går først nordover, men snur raskt rett østover. Tettstedet Gryllefjord ligger på sørsiden av fjorden like etter at den svinger østover.

Fylkesvei 86 går over Gryllefjordbrua over fjorden, og inn i Ballesvikskartunnelen. Fra Gryllefjord går det ferge ut fjorden og over Andfjorden til Andenes på Andøya.

## Referanser
EM i friidrett 1998 – Spydkast menn

Øvelsen **Spydkast menn** ved EM i friidrett 1998 i Budapest, Ungarn med 26 deltagere. Øvelsen ble avholdt den 21. august (kvalifisering) og den 23. august (finalen).

Pål Arne Fagernes representerte Norge. Han klarte ikke å kvalifisere seg til finalen. 

## Medaljevinnere

## Resultater
### Kvalifisering
#### Gruppe A

#### Gruppe B

### Finalen

## Eksterne lenker
* Resultater
Torskefjorden

:*For fjordene i Finnmark med lignende navn, se [[Store Torskefjorden]] og [[Lille Torskefjorden]].*
**Torskefjorden** er en fjord i Senja kommune i Troms. Fjorden er 13&nbsp;kilometer lang, og går østover fra innløpet mellom Indre Månesodden i nord og Skjøttevika i sør, til Gryllefjordbotn innerst i Gryllefjorden, en av fjordarmene.

Fjorden er rundt 5&nbsp;kilometer bred i den ytre delen, men ved Torskøya, som ligger midt i fjorden, deler den seg i flere smalere fjordarmer. Gryllefjorden går nordover og så østover forbi tettstedet Gryllefjord, og er den lengste fjordarmen. Øst for Torskøya går fjorden videre innover til bygda Torsken, hvor den deler seg i Skipsfjorden i nord og Osterfjorden i sør.

Det er fergesamband ut fjorden fra Gryllefjord til Andenes på Andøya.

## Referanser
Bhumidevi

**Bhumidevi** er ei gudinne i hinduisme, jordgudinnen. Hun er en av Vishnus to koner, den andre var Lakshmi.
RAW

**RAW**, **Raw** (rå, rått)  kan vise til:
* Raw (foto) (digital foto/billedformat)
* Eddie Murphy Raw (Standup/film)
* WWE Raw (fribryting)
* RAW (magasin), et avantgardistisk kunstmagasin
Vis

**Vis** (gresk *Issa*, italiensk *Lissa*) er ei kroatisk øy og en kommune i Adriaterhavet ved kysten av det vestlige Kroatia. Av de bebodde kroatiske øyene, er dette den øya som ligger lengst fra fastlandet. Vis har et areal på 90,26 km², og et folketall på 3&nbsp;617 (2001). Det høyeste punktet på Vis kalles Hum og er 587 meter over havet.

Øya er delt i to kommuner med senter i hver sin landsby,  Vis (1&nbsp;960 innbyggere i kommunen) og Komiža (1&nbsp;677. Begge landsbyene ligger ved sjøen. I indre område av øya ligger det mindre bosettinger som Podselje, Marinje zemlje, Podšpilje, Podstražje.

## Historie
Vis har vært befolket siden neolittisk tid. På 300-tallet f.Kr. grunnla Dionysios den eldre, tyrann av  Siracusa, kolonien *Issa* på øya. Senere ble øya en selvstendig bystat, som til og med hadde sin egen valuta og grunnla kolonier andre steder. I det første hundreåret f.Kr. var det den illyriske stammen liburnere som holdt til på øya. Ifølge tradisjonen stammer den legendariske illyriske dronningen Teuta fra øya Vis.

Som del av den bysantinske Adriaterhavskysten ble øya i 925 en del av den middelalderstaten Kroatia under kong Timislav I. Vis er nevnt i *[[De Administrando Imperio]]* av den østromerske keiseren Konstantin VII Porphyrogennetos fra rundt 950 som *Ies*, ei øy som hørte til Pagania.

Etter kong Krešimir død brøt det strid om arverekkefølgen, og den serbiske prinsen Časlav Klonimirović fikk kontroll over Vis. Det gikk imidlertid ikke lang tid før Bysants igjen fikk kontroll over øya.

Brødrene til Stefan I Nemanja, Miroslav og Stracimir, raidet øya i 1184 og 1185.

Like nord for øya har to større sjøslag funnet sted. 
* 13. mars 1811 bekjempet en britisk flåtestyrke under William Hoste en større fransk-venetiansk styrke.
* 20. juli 1866 sto et større sjøslag mellom italienske og østerrikske flåtestyrker her som en del av den tredje italienske frigjøringskrig.

I middelalderen skiftet øya eierer mange ganger, og var lenge under republikken Venezia. Under denne tiden ble øya kalt *Isola de Lissa*. Under andre verdenskrig var Vis en av de mest brukte skjulestedene til Josip Broz Tito, lederen for de jugoslavisk partisanene. Etter krigen brukte Jugoslavia øya som en av sine største marinebaser.

## Økonomi

Viktige næringsveier på øya er jordbruk (I hovedsak vindyrking), fiske, fiskeforedling og turisme.

Rundt 20 % av øya er dyrket mark dekket med vingårder. Av kjente viner fra øya finner vi  Plavac Mali, Kurteloška og Bugava.

Sjøen rundt Vis er rik på fisk, særlig sardin, makrell og ansjos. Fiskere fra Komiža utviklet på 1600-tallet sin egen type fiskebåt, Falkuša, som ble brukt til langt opp på 1900-tallet på grunn av sine gode egenskaper.

## Referanser


## Eksterne lenker
* 
* Vis på croatia.hr
* Vis – Dalmatia
Anne Borg

**Anne Borg** (1936–2016) var en prisbelønt norsk ballettdanser, pedagog, skoleleder, sjef for Nasjonalballetten og leder for dansegruppen Carte Blanche.

## Kunstnerisk virke
Anne Borg studerte ballett i Oslo, London, New York og Leningrad. Fra 1960 til 1971 var hun solist i Nasjonalballetten. 

## Roller (utvalg)
Blant Anne Borgs fremste roller som danser var:
* Swanhilda i Coppelia
* Frøken Julie i Frøken Julie
* Medea i Medea
* Giselle i Giselle
* Odile i Svanesjøen

## Ballettsjef
Borg tiltrådte som Operaens første norske ballettsjef i 1971, 34 år gammel. Som sjef arbeidet hun for å gi koreografene gode utviklingsmuligheter. Hennes prosjekt Ballettverkstedet ble anvendt av koreografer og instruktører som Edith Roger, Kjersti Alveberg og Indra Lorentzen i tillegg til komponister som Arne Nordheim, Ketil Bjørnstad og Synne Skouen.

Borg inviterte utenlandske koreografer til å sette opp verker ved Den Norske Opera, og det norske publikummet ble kjent med internasjonale koreografstjerner som blant andre Glen Tetley, Ulf Gadd, Mats Ek og Jiří Kylián.

### Carte Blanche
I 1990 ble hun sjef for det konkursrammede ballettkompaniet Carte Blanche, som hadde flyttet til Bergen noen år tidligere. Hun lyktes i å gjenreise kompaniet under navnet Nye Carte Blanche.

### Skoleleder
Fra 1979 til 1983 var hun lektor, senere professor ved Statens balletthøgskole, der hun senere ble rektor fra 1991 til 1996. I 2001 ble hun Norges første professor i ballettfaget. 

## Priser og utmerkelser
I 2006 ble hun tildelt Senter for Dansekunsts Ærespris for hennes bemerkelsesverdige innsats for norsk dans. Prisen ble overrakt av daværende statsminister Jens Stoltenberg etter en ballettforestilling i Den norske Opera.

* 1989: Ridder 1. klasse av St. Olavs Orden for fortjenstfull innsats for norsk ballett
* 2006: Æresprisen fra Senter for Dansekunst
* 2013: Norsk kulturråds ærespris  scenekunst.no, 2. oktober 2013. (besøkt 10. september 2024)

## Bokutgivelse
* *Dans!* (selvbiografi) ISBN 9788246300238

## Familie
Anne Borg var gift med skuespilleren Odd Borg (1931-1965) fra 1957 til hans død. I 1967 ble hun gift med pianisten Åge Kristoffersen (1938- d.d.). Ekteskapet ble oppløst i 1984. 
Borgs tredje ekteskap var med kunstneren Finn Hald fra 2006 til hans død i 2010. Paret giftet seg på Anne Borgs 70-årsdag.

## Referanser


## Litteratur
* *[[Hvem Hva Hvor]]* 1990 ISBN 82-516-1267-5

## Eksterne lenker
* Med dans i bagasjen. Dokumentar om Anne Borg (2008) (besøkt 10. september 2024)
* Innslag om Balletthøyskolen i NRKs program *[[Kulturoperatørene]]* 13. oktober 1993 (besøkt 10. september 2024)
*Danseinformasjonen. Videointervju med Anne Borg i 2000 danseinfo.no, 12. september 2000 (besøkt 1. september 2024)
*Nekrolog over Anne Borg Ingrid Lorentzen, Nasjonalballetten, Suzanne Bjørneboe, Balletthøgskolen ved KHiO, Hooman Sharifi, Carte Blanche, Randi Urdal, Danseinformasjonen. aftenposten.no, 17. januar 2017 (besøkt 10. september 2024)
*Minneside for Anne Borg jolstad.vareminnesider.no (besøkt 10. september 2024)
Gustav Raquette

**Gustaf (Gösta) Rikard Raquette** (født 7. februar 1871 i Tolfta församling i Uppsala län i Sverige, død 1945) var en svensk protestantisk misjonær. Etter å ha tatt Svenska missionsförbundets misjonsskole 1891-93 var han stasjonert i Baku og Bukhara 1895-96, Kashgar 1896-1901 samt i Yarkand 1904-11 og igjen i Kashgar 1913-21. Derfra vendte han tilbake til Sverige via Tibet og India.

Raquette ble gift med Evelina Elisabet Björkgren 16. mai 1896.

Etter hjemkomsten til Sverige begynte han å undervise ved Universitetet i Lund. Gunnar Jarring er en av hans mer kjente studenter fra denne tiden.

## Referanser


## Kilder
*
Evan (navn)

**Evan** er et mannsnavn dannet som en anglifisert form av *Iefan*, en walisisk form av *[[John]]*, som er en kortform av *[[Johannes]]* og betyr «Gud er nådig». Navnet kan også være en kortform av greske *[[Evángelos]]*

**Evan** er også kjent brukt som kvinnenavn. Det er da sannsynligvis en kortform av *[[Evangeline]]*.

## Utbredelse
*Evan* brukes som mannsnavn i Frankrike og USA, men er ikke blant de mest bruke navnene.

|}

*Evan* er også brukt som kvinnenavn i USA, men det er svært sjeldent.

|}

## Kjente personer med navnet
Personene i listen er ordnet kronologisk etter fødselsår.
### Menn
* Evan Wright, amerikansk journalist
* Evan Tanner (1971–2008), amerikansk kampsportutøver
* Evan Peters (f. 1987), amerikansk skuespiller
### Kvinner
* Evan Rachel Wood (f. 1987), amerikansk skuespiller og sanger

## Annen bruk av navnet
* *[[Evan den allmektige]]*, amerikansk film fra 2007
* Evan Baxter, rollefigur i *[[Bruce Almighty]]* og hovedrollefigur i *Evan den allmektige*
* Evan Seleven, norsk band

## Referanser


## Eksterne lenker
*
Dørslag

Et **dørslag** (fra tysk *durchschlag*; noe man slår gjennom) er en slags sil som man kan bruke for å skylle salat og lignende. 
I dørslag er førsteleddet den nedertyske preposisjonen dör, som betyr «gjennom», og den siste delen er slag. Legg merke til at substantivet slag opprinnelig har den samme roten som verbet å slå. Vi sier jo slå ut vannet, og vi slår ofte ut vannet gjennom et dørslag.
Dørslag kan være laget av keramikk, metall eller plast. De er formet som en skål og har gjerne et eller to håndtak. I bunnen finnes det små hull som siler igjennom vannet fra kranen og tar samtidig med seg eventuell smuss.

Man kan også bruke dørslag til å helle av det varme vannet fra for eksempel en kjele med pasta. Pastaen samles opp i dørslaget, mens vannet renner ut gjennom hullene. Ved ysting kunne man bruke et dørslag til å ta opp ostemassen med.

## Se også
* Damprist
* Sil

## Eksterne lenker
* Se dørslag i DigitaltMuseum.
* Norsk Språkråd – dørslag
Sil

:*Sil kan også referere til [[tobisfisker|silfamilien]]. Se også [[Sile]].*

En **sil** er en innretning som stopper faste partikler eller større gjenstander å passere i en strøm av væske. 

I vannkraftverk står det en sil med metallstenger i vanninntaket for å hindre trær og større grener å komme inn i turbinene. 

En sil er også et kjøkkenredskap som gjennom en plate med åpninger, eller med vevede metalltråder med hull mellom, lar væsken passere mens faste partikler av en bestemt størrelse holdes tilbake. En tesil holder tebladene tilbake mens teen passerer. 

Et dørslag er en litt større sil konstruert på samme måte som tesil, men som er velegnet til å helle vann der erter og andre grønnsaker eller spaghetti er kokt slik at vannet blir fjernet fra maten og den kan legges på serveringsfat. 

En sil, rist eller et filter kan være egnet til å skille mindre partikler fra større partikler.

## Se også
* Damprist
* Dørslag
Syl

En **syl** er et verktøy bestående av en stålspiss med håndtak. Det anvendes for eksempel til markering i tre, for å gjøre det lettere å få i skruer, og til å lage hull i lær.

## Se også
* Teppenål, en slags syl/nål med hull i brukt som håndsyapparat, særlig for tykke materialer som lær eller kanvas.
Greske euromynter

**Greske euromynter** er sirkulasjonsmynt av Den europeiske unions valuta euro med nasjonalt motiv for Hellas på revers. 

## Euro
Euro (€) er Den europeiske unionens offisielle valuta, som benyttes i mange av EUs medlemsstater samt enkelte andre stater utenfor unionen. Landene som benytter euroen kalles med et fellesnavn eurosonen. De lavere valørene av euroene utgjøres av mynter, mens de høyere valørene utgjøres av sedler. Euromynten har en felles europeisk side som viser verdien på mynten og en nasjonal side som viser et symbol valgt av medlemsstaten der mynten blir preget. Hver medlemsstat har således en eller flere symboler som er unike for landet.

For bilder av den siden myntene alle EU-land har felles og en detaljert beskrivelse av mynten, se artikkelen om euromynter.

## Greske motiver
Alle de greske euromyntene prydes av ulike motiver og Georgios Stamatopoulos har formgitt dem alle. De mindre valørene avbilder greske fartøy: 1-centmynten viser en modell av et velutviklet athensk fartøy, 2-centmynten et fartøy som ble brukt under Hellas' selvstendighetskrig (1821-27) og 5-centmynten av et moderne lastefartøy for åpent hav. 10-, 20- og 50-centmyntene viser berømte grekere: 10-centmynten viser Rigas Velestinlis-Feros (1757-1798), 20-centmynten Ioannis Capodistras (1776-1831) og 50-centmynten Eleftherios Venizelos (1864-1936). 1- og 2-euromynten har gresk historie og mytologi som tema: 1-euromynten viser bilde av en ugle med utspring fra en firedrakmemynt fra 500-tallet f.Kr. og 2-euromynten forestiller en mosaikktavle fra 200-tallet i Sparta; ifølge gresk mytologi har Zeus tatt en formen til en okse og røvet bort jomfruen Europa. De greske 2-euromyntene har dessuten en tekst på kanten: *Ελληνική Δημοκρατία* (Ellinikí Dimokratía, den greske republikken). Samtlige greske euromynter prydes også av EUs tolv stjerner og den greske riksbankens symbol, samt det årstall mynten er preget.

Til forskjell fra alle andre euroland har Hellas valgt å ikke kalle euroens mindre enhet *cent*, men *lepton* (λεπτον; flertall *lepta*, λεπτα). Euro skrives ΕΥΡΩ i Hellas, noe som står på 1- og 2-euromyntene. Sedler i den gamle valutaen, drakmer, kan veksles inn frem til 1. mars 2012.

Hellas har preget én serie mynter.

## Referanser


## Eksterne lenker
* Den europeiske sentralbanken: Hellas
Béla Erődi

**Béla Erődi** (født 1882 i Alvinc, død 10. februar 1946 i Alsóörs) var en ungarsk turner og bryter.

Han deltok i "Ekstralekene" 1906 i Athen, der han vant sølv i tauklatring, bak greske Georgios Aliprantis. Han fikk samme tid som greske Konstantinos Kozanitas, men ble dømt foran fordi Kozanitas berørte stolpen som det 10 meter lange tauet hang fra. 

Andre plasseringer i "Ekstralekene" 1906:
* 7.-plass i 5-kamp turn
* 6.-plass i 6-kamp turn
* 6.-plass i lagkonkurransen
* 7.-plass i gresk-romersk bryting (lettvekt)

## Referanser


## Eksterne lenker
*
Norsk inndeling av vitenskapsdisipliner

**Norsk inndeling av vitenskapsdisipliner** er en standard som ble vedtatt i 1994 av det daværende «universitetsrådet» (nå Universitets- og høgskolerådet) for klassifisering av vitenskapelig forskning.

Standarden bruker av norske universitetsbiblioteker, åpne institusjonsarkiv og ved rapportering av forskningsstatistikk. Inndelingen er en inndeling av vitenskapsdisipliner, ikke av undervisningsfag. Den er derfor ikke organisert på samme måte som fagene undervises, eller etter hvordan de er organisert administrativt. Standarden bygger på OECD-standarder, men er tilrettelagt for norske forhold, bla. ved at det er mange kategorier innen fiskeriforskning. Dessuten har OECD-standarden ikke noen grupper for fag som tilbyr profesjonsutdanning. For studentrapportering og klassifisering av undervisningsfag benyttes oftest standarden Norsk standard for utdanningsgruppering (NUS).

Siden hver disiplin kun kan tilhøre én overkategori (hierarkisk inndeling), passer tverrfaglig og mellomfaglig forskning ikke inn i standarden, og "bindestreksfag" må presses inn i en enkelt kategori.

## Standardens inndeling

### Humaniora (010–199)

### Samfunnsvitenskap (210–399)

### Matematikk og naturvitenskap (410–499)

### Teknologi (510–699)

### Medisinske fag (710–899)

### Landbruks- og fiskerifag (910–959)

## Se også
* CRIStin, forskningsdokumentasjonssystem
* Norsk standard for utdanningsgruppering, Statistisk sentralbyrås standard for utdanningsgruppering. 
* Deweys desimalklassifikasjon

## Referanser
Lovisa (navn)

**Lovisa** er en svensk form av kvinnenavnet *Lovise* som er en norsk og dansk form av *[[Louise]]*, et opprinnelig fransk kvinnenavn dannet av mannsnavnet *[[Louis]]*, som stammer fra det frankiske *[[Ludvig]]* som igjen kommer fra de gammelhøytyske ordene *hlod*, «berømmelse», og *wig* «kamp, krig».

Lovisa har navnedag 25. august i Sverige.

## Utbredelse
*Lovisa* var et svært vanlig navn i Sverige på midten av 1800-tallet.

|}

## Kjente personer med navnet
Personene i listen er ordnet kronologisk etter fødselsår.
* Lovisa av Sverige (1851–1926), dronning av Danmark 
* Selma Ottilia Lovisa Lagerlöf (1858–1940), svensk forfatter

## Annen bruk av navnet
* Lovisa, finsk kommune
* Hønse-Lovisa, rollefigur i romanen *Ungen* av Oskar Braaten

## Referanser


## Eksterne lenker
*
Carl Valentin Falsen

**Carl Valentin Falsen** (født 27. mai 1787 i Kristiania, død 14. april 1852 i Kristiansand) var en norsk stortingsmann og amtmann.
Carl Valentin Falsen var sønn av justitiarius Enevold Falsen og en yngre bror av Christian Magnus Falsen.

Falsen ble i 1813 by- og rådstueskriver i Trondheim, i 1826 sorenskriver i Eiker, 1839 amtmann i Bratsberg og endelig i 1846 stiftamtmand i Kristiansand.

Alt under forhandlingene i Trondheim under prins Christian Frederiks opphold der i februar 1814 fikk hans meninger stor betydning for fremtidens politiske utvikling i Norge. Han var forfatter av Trondhjemsadressen i januar 1814. Falsen deltok fra 1818 på følgende storting: 1818 og 1821 som representant fra Trondheim, 1830 og alle ting til og med 1839 fra Buskerud, 1842 og 1845 fra Bratsberg og 1848 fra Kristiansand. Allerede i 1821 ble han president i Lagtinget, senere var han president både i Odelstinget og i Stortinget i flere år.

I 1822 fikk han ridderkorset av Nordstjerneordenen og i 1847 ble han utnevnt til kommandør av St. Olavs Orden.

## Referanser


## Kilder
* J. L. Quisling: ''Gjerpen. En bygdebok'', Kristiania, 1917
* *Den Kongelige norske Sankt Olavs orden 1847-1947*, utgitt av ordenskanselliet ved O. Delphin Amundsen, Grøndahl & Søns Forlag, Oslo, 1947
*  
* 

## Eksterne lenker
* 
*
Fleksitid

**Fleksitid** er en arbeidstidsordning, hvor arbeidstaker gis rom til selv å bestemme daglig og ukentlig arbeidstid.

Fleksitid er på mange arbeidsplasser lagt opp slik at der er en felles kjernetid som alle forventes å være til stede, og et tidsrom utenom der en kan «flekse» ved enten å komme og gå tidlig eller komme og gå senere enn den vanlige arbeidstiden, og likevel oppfylle rammetimetallet for stillingen. 

I henhold til en gjennomsnittsberegning av arbeidstiden kan en arbeidstaker i perioder arbeide lange dager mot tilsvarende kortere arbeidstid andre dager.

Det kan også opparbeides avspaseringstid, som senere kan tas ut som enkelttimer, eller som hele fridager, etter avtale. Denne typen fleksitid kan ikke knyttes til stillinger der arbeidstaker må være på plass til bestemte tider for å oppfylle sin del av arbeidsavtalen/stillingsbeskrivelsen.

## Tariffavtaler
Alle arbeidstakere, som er bundet til arbeidsmiljølovens krav til arbeidstid, har i prinsippet rett til fleksibel arbeidstid, hvis det kan gjennomføres uten vesentlig ulempe for virksomheten. Dette skal derimot hjemles skriftlig, f.eks. som vedlegg til arbeidsavtalen.

I Norge åpner både Arbeidsmiljøloven, Hovedtariffavtalen i staten og KS-området opp for fleksible arbeidstidsordninger.

## Referanser


## Se også
* Avspasering

## Eksterne lenker
* Arbeidsmiljøloven: Lov om arbeidsmiljø, arbeidstid og stillingsvern mv.
Premuda

**Premuda** er ei lita øy i Adriaterhavet i Kroatia. Den hører til de nordlige dalmatiske øyene, og ligger nordvest for byen Zadar. Premuda er ca. 10 km lang, og har et areal på 9,2 km². Den ligger sørvest for øya Silba og nordvest for Škarda. 

Landsbyen Premuda har 50 innbyggere, men dette tallet øker sterkt på sommeren på grunn av turisme. Næringsveier er olivendyrking og sauehold, og de siste årene har også turismen økt sterkt. Det ligger tre restauranter på øya. 

Premuda er et populært sted for dykkere, og har noen svært populære dykkesteder. «Katedrala» er et system av grotter med vakkert lys som skinner gjennom det porøse taket i grottene. Et annet populært dykkested er vraket av det østerriksk-ungarske slagskipet Szent Istvan, som ligger på et dyp på 40-60 meter og derfor bare er tilgjengeleg for erfarne dykkere. 

## Eksterne lenker
* 
* Bilder fra Premuda
* Dykkeinformasjon
Fredrik Wilhelm Wedel-Jarlsberg

**Fredrik Wilhelm Wedel-Jarlsberg** (født 22. mai 1787 i Viborg i Danmark, død 26. juli 1863 i Larvik) var en dansk-norsk baron, amtmann og tollinspektør.

Wedel Jarlsberg ble offiser den 20. april 1803 og starter i 1804 på juridiske studier.  Han ble såret under kampen med engelskmennene i 1807 og i desember samme år kjent udyktig til videre militærtjeneste. Han tok i 1808  juridisk embetseksamen og jobbet litt ved rentekammeret, inntil han i 1811 ble beordret til å være amtmann i Finmarken.  Han ankom Kristiania og ble gift, før de nygifte reiste nordover der de bebodde Alten gård. I 1814 ble han beordret til Bratsbergs amtmannsembete og flyttet til Skien.  I 1818 ble han valgt til Stortinget fra Larvik grevskap, men valget ble underkjent da han ikke hadde bodd lenge nok i Norge. Fredrik kjøpte etterhvert herregården  Brunla ved Stavern.

Som amtmann i Bratsberg foretok han flere ubesindige og overilede handlinger og var visstnok ikke særlig skikket for stillingen. Wedel Jarlsberg søkte seg i 1838 over til tollvesenet i Porsgrunn, og var fra 1844 til 1859 tollinspektør i Larvik dit han også hadde flyttet etter konas død i 1845.  Han  og var innehaver av Nordstjerneordenen.

## Familie
Han var sønn av Frederik (Fritz) Christian Wedel Jarlsberg (1757–1831) og Ulrika Eleonora von Brockdorff (1764–90). Faren var teatersjef i København, og sønn av en av Danmarks rikeste arvinger (Ravnstrupgodset). Mora Ulrika døde da Fredrik var liten.  Han (Fredrik) ble i 1812 gift med Ingeborg Margrethe von Haffner (1793–1845), og de var foreldre til blant andre hoffmarskalk Frederik (Fritz) Joachim Wedel Jarlsberg (1819–80). Han var fetter til den mer kjente grev Herman Wedel-Jarlsberg.
:*Se [[Wedel-Jarlsberg]]

== Utgivelser ==
* *Beskrivelse over Finmarkens Amt'' (1814).  Utgitt 1887 av kammerherre og kommandørkaptein Fred. Wedel-Jarlsberg.
## Referanser


## Eksterne lenker
*
Rivanj

**Rivanj** er ei lita øy i Adriaterhavet ved kysten av Kroatia. Den tilhører i øygruppa utenfor byen Zadar nord i Dalmatia, og ligger mellom øyene Sestrunj og Ugljan. Øya har et areal på 4,4 km², en lengde på 3,4 km og en bredde på 1,4 km. Øyas høyeste punkt er Lukočina som er 122 meter over havet. 

Rivanj har bare 22 innbyggere. Den eneste landsbyen er Rivanj, som ligger i det indre området av øya. På sørvestsiden ligger det ei lita havn og noen få hus. Øya er helt dekket av krattskog. 

Rivanj har daglig båtforbindelse til Zadar. Øya er et populært stoppested for fritidsbåter sommerstid.
Herland

**Herland** kan vise til:
* Herland (etternavn)
* Herland (Bergen)
* Herland (Askvoll)
;Se også:
* Hærland
Pašman

**Pašman** er ei øy i Adriaterhavet ved kysten av Kroatia, sør for byen Zadar. De nærmeste øyene er Ugljan, Iž, Dugi otok og Kornati. Pašman er også navnet på en landsby på øya, og en kommune. Kommunen har  innbyggere (2001).

Det er elleve landsbyer på Pašman: Tkon, Ugrinić, Kraj, Pašman, Mali Pašman, Barotul, Mrljane, Neviđane, Dobropoljana, Banj og Ždrelac.

Av alle øyene i Kroatia er det Pašman som har den største grønne overflata i forhold til totalt areal. Pašman er den 12. største øya i Kroatia når det gjelder areal. Øya er også kjent for å ha svært rent vann.

Ante Gotovina, en kroatisk general som i 2001 ble tiltalt for krigsforbrytelser under Kroatia-krigen på 1990-tallet, kommer fra denne øya.

## Referanser


## Eksterne lenker
*
Sile

**Sile** (venetiansk *Sil*) er en elv nord i Italia. Den starter i Casacorba di Vedelago, i provinsen Treviso, og munner ut i Botteniga ved Treviso by, som igjen munner ut i Venezialagunen. Elven er omgitt av naturparken *Parco naturale regionale del Fiume Sile*, et regionalt beskyttet område. Parken dekker over 3000 km2, og ble opprettet i 1991.

## Referanser
Kornat

**Kornat** (italiensk: *Incoronata*) er en øy i Adriahavet tilhørende Kroatia. Med et areal på 32,3 km<sup>2</sup> er Kornat den 16. største øya i Kroatia og den største øya i øygruppen Kornati. Den er en del av Kornati nasjonalpark som består av totalt 89 øyer, holmer og skjær.

Ifølge folketellingen i 2001 har øya 7 innbyggere, men det finnes ingen permanente bosetninger på Kornat. Øyas kystlinje er 68,79 km lang.

## Referanser


## Eksterne lenker
*
Kristin Marie Berstad

**Kristin Marie Berstad** (født 3. september 1982) er en norsk forfatter.

Berstad har gått på Skrivekunstakademiet og har studert litteraturvitenskap og sammenliknende politikk. Hun debuterte med romanen *Tvang* på Tiden Norsk Forlag i 2008.

## Bibliografi
* *Tvang* – roman (2008) – ISBN 9788210050312
* *Ynde* – roman (2010) – ISBN 9788210050916

## Eksterne lenker
* Tiden Norsk Forlag: Kristin Marie Berstad
* Presentasjon av Kristin Marie Berstad i Forfatterkatalogen på Forfattersentrums nettsider
Trefningen ved Buskjærsteinen

**Trefningen ved [[Buskjærsteinen]]** var et mindre sjøslag 6. juli 1812 mellom to engelske orlogsbrigger og kanonjoller fra Arendal kystforsvarsdivisjon.

## Litteratur
Leif Svalesen: Trefningen ved Buskjærsteinen 1812. I Aust-Agder-Arv 1973-74, s. 181 – 188.
Vele Srakane

**Vele Srakane** er ei øy i Adriaterhavet ved Kroatia. Øya ligger i Kvarnerbukta, mellom Lošinj, Unije og Susak, like nord for Male Srakane. Den har et areal på 1,18 km², og bare 8 innbyggere (2001). Den høyeste toppen er Vela Straža på 59 meter. Øya har ingen biler, butikker eller ferskvannskilder, men har elektrisitet. Det finnes ingen havner på øya, bare to betongkaier som er ubeskyttet mot dårlig vær. 

Øya har vært bebodd siden førhistorisk tid, blant annet på Vela Straža. 

## Referanser


## Eksterne lenker
*
Teen Titans

**Teen Titans** er en tegneserie som utgis av DC Comics. Teen Titans er en superheltgruppe som opprinnelig bestod av de unge hjelperne til flere av DCs mer kjente superhelter. Opprinnelig var medlemmene Robin, Kid Flash, Aqualad og Wonder Girl. Medlemssammensetningen har variert opp igjennom årene. Etter noen episoder i heftet *The Brave and the Bold* fikk *Teen Titans* sitt eget hefte i 1965 skrevet av Bob Haney og tegnet av Nick Cardy.
 
I 1980 ble serien revitalisert av forfatter Marv Wolfman og tegner George Pérez. De introduserete noen nye figurer, som Cyborg, Raven og Starfire og la vel så mye vekt på mellommenneskelige intriger og personutvikling som superheltaction. Denne inkarnasjonen av *Teen Titans* ble en av de største tegneseriesuksessene i den amerikanske tegneseriemarkedet i 1980-årene. Etter Wolfman og Perez har flere andre arbeidet på serien, som Eduardo Barreto Dan Jurgens, Geoff Johns, Judd Winick, Mike McKone og Sean McKeever.

## Fjernsyn og film
Det ble laget en tegnefimserie ved samme navn fra 2003 - 2006 som gikk på Cartoon Network. I tillegg har de opptrådt som gjester i en rekke tegnefilmer basert på DCs superheltserier siden 1960-tallet. Serien er også blitt utgitt på DVD i Norge. Se her for mer info

Teen Titans sesong 6 ble vist i slutten av Teen Titans Go To The Movies. Dato til sesong 6 har ikke blitt utgitt. Men forventer at det er ikke lenge til vi får det.

## Eksterne lenker
*
Eleftherios Venizelos

**Eleftherios Venizelos**  (gresk Ελευθέριος Βενιζέλος), født  i Chania, Kreta, død 18. mars 1936 i Paris, Frankrike var en gresk/kretiansk politiker. Han var statsminister i periodene 1910–1915, 1915, 1917–1920, 1924, 1928–1932, 1932 samt 1933 og er en av de mest betydningsfulle personer i Hellas' moderne historie. Han har gitt navn til Athens flyplass. Han har hatt betydelig påvirkning også etter sin død gjennom venizelismen, en ideologi inspirert av hans tanker. Hans innflytelse på Hellas var så stor at enkelte har kalt ham «det moderne Hellas' skaper».

Venizelos var en av lederne for opprøret mot tyrkerne på Kreta i 1897. Da øya ble autonom, ble han justisminister der i perioden 1899–1901. Han var forkjemper for at alle grekere skulle være samlet i et land. I 1910 flyttet han til Athen, der han grunnla Det liberale parti, og etter det følgende valget ble han statsminister. Gjennom hans satsninger på militæret sto landet godt forberedt før Balkankrigen, da de nordre delene av nåværende Hellas ble erobret.

## Referanser
Kollhøin

**Kollhøin** er et fjell i Vågå kommune i Innlandet. Det har en høyde på  meter over havet.

## Se også
* Liste over Norges høyeste fjell

## Referanser
Los Vilos

**Los Vilos** er en kystby med over  innbyggere i Choapa-provinsen i Chile. Fiskerinæringen er byens viktigste inntektskilde, men turismen er også viktig, hovedsakelig på grunn av byens to strender: La Principal og Las Conchas. Los Vilos ligger 246 kilometer fra La Serena og 224 kilometer fra Santiago de Chile.

Byen ble grunnlagt i 1830 og ble erklært som havn av mindre størrelse i 1855. Per 2006 er byen fortsatt ei viktig havn for landet.

## Referanser


## Eksterne lenker
*
Liten perikummåler

**Liten perikummåler** (*Aplocera efformata*) er en sommerfugl i gruppen av de egentlige målere (Geometridae). Arten er bare funnet én gang i Norge, ved Grimstad i 1980. Den er meget lik den vanligere arten stor perikummåler (*Aplocera plagiata*).

## Utseende
En middelsstor (vingespenn 29 – 32 mm), slank, lysgrå måler. Den ligner sterkt på stor perikummåler, kjennes best fra denne på at den innerste av forvingens tre mørke tverrbånd er nokså rettlinjet med en markert knekk nær forkanten, ikke jevnt buet. Videre er den stort sett noe mindre, forvingens grunnfarge er litt lysere og tverrbåndene litt mørkere farget, slik at de virker mer markerte, og skråstreken i vingespissen er lysere på farge, brunlig, ikke svart. **Forvingen** er tilspisset, lysgrå med tre mørkgrå tverrbånd. Den innerste av disse er dobbelt, ganske rett med en markert knekk nær forkanten. De to ytterste er triple og jevnt buede. det ytterste tverrbåndet har to, mer eller mindre markerte, trekantede utskudd på yttersiden. I vingespissen er det en kort, litt diffus, brunlig skråstrek. **Bakvingen** er gråhvit. Larven er naken og brungul på farge.

## Levevis
Larvene lever på planter i perikum-slekten (*Hypericum* spp.). Arten har to generasjoner hvert år, de voksne målerne kan påtreffes henholdsvis i mai – juni og i august – september.

## Utbredelse
Arten er funnet over det meste av Europa, unntatt lengst i nord, og også i Nord-Afrika. Fra Norge er det bare kjent ett funn, fra Grimstad i Aust-Agder, 1980. Siden arten er så lik på stor perikummåler kan den muligens ha blitt oversett.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Aplocera efformata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
QBasic

**QBasic**, også *QBX*, forkortning av *Quick Beginners All-Purpose Symbolic Instruction Code*, er en variant av programmeringsspråket Basic og en tolk for MS-DOS fra Microsoft som ble først sluppet i 1991 med lanseringen av MS-DOS 5. Det er basert på Microsofts QuickBasic-kompilator, men mangler selv kompilator. QBasic erstattet den tidigare Basic-tolkfortolkeren GWBasic.
## Eksterne lenker
*
Vinduet mot bakgården

***Vinduet mot bakgården*** (originaltittel: *Rear Window*) er en amerikansk Oscar-nominert thrillerfilm fra 1954 regissert av Alfred Hitchcock med James Stewart og Grace Kelly i hovedrollene. Manuskriptet er skrevet av John Michael Hayes, basert på Cornell Woolrichs novelle, *It Had to Be Murder* fra 1942. Filmen regnes av mange filmkritikere for å være en av Hitchcocks aller beste og mest spennende filmer. 

I 1997 ble *Vinduet mot bakgården*, som ble nominert til fire Oscar, medregnet i USAs National Film Registry.

## Handling

Yrkesfotografen L.B. «Jeff» Jeffries (James Stewart) har havnet i en ulykke og sitter med det ene benet i gips. For å få tiden til å gå begynner han å spionere på sine naboer med kikkert. Han får for seg at et mord er begått og forsøker å overbevise sin venninne, Lisa Fremont (Grace Kelly), om dette.

## Medvirkende
* James Stewart som L.B. Jefferies
* Grace Kelly som Lisa Carol Fremont
* Wendell Corey som Det. Lt. Thomas J. Doyle
* Thelma Ritter som Stella
* Raymond Burr som Lars Thorwald
* Judith Evelyn som Miss Lonelyheart
* Ross Bagdasarian som Låtskriver 
* Georgine Darcy som Miss Torso
* Sara Berner som Kone som bor ovenfor Thorwalds
* Frank Cady som Mann som bor ovenfor Thorwalds
* Jesslyn Fax som Nabo med svekket hørsel
* Rand Harper som Nygift mann
* Irene Winston som Mrs. Anna Thorwald 
* Havis Davenport som Nygift dame
* Marla English som Jente på låtskriverens fest
* Kathryn Grant som Jente på låtskriverens fest
* Alan Lee som Newlyweds' landlord
* Anthony Warde som Detektiv
* Benny Bartlett som Man with Miss Torso
* Fred Graham som Detektiv
* Harry Landers som Mann sammen med Miss Lonelyheart
* Dick Simmons som Mann sammen med Miss Torso
* Iphigenie Castiglioni som Dame med fugl
* Ralph Smiley som Carl, servitør fra 21
* Eddie Parker som Detektiv
* Len Hendry som Politimann
* Mike Mahoney som Politimann

## Trivia
* Kostymedesigneren Edith Head designet Grace Kellys kreasjoner, blant annet en glamorøs nattkjole. Lisa viser denne for Jeff og sier lokkende: «*A preview of coming attractions.*»
* Filmen fikk i 1998 en nyinnspilling med Christopher Reeve i hovedrollen, der man dro nytte av hans erfaring som lam.

## Eksterne lenker

* 
*
Bernard Makuza

**Bernard Makuza** (født 30. september 1961) er en rwandisk politiker. Han var landets statsminister fra 8. mars 2000 til 7. oktober 2011. 

Makuza er etnisk hutu, og tilhørte tidligere partiet Mouvement démocratique républicain (MDR). Etter at MDR ble forbudt på grunn av påstander om at partiet forfektet folkemord har ikke Makuza vært tilknyttet noe politisk parti.

Før han ble utnevnt til statsminister var Makuza Rwandas ambassadør til Burundi og senere til Tyskland. Makuza ble utnevnt av tidligere president Pasteur Bizimungu etter at daværende statsminister Pierre-Célestin Rwigema var blitt tvunget til å trekke seg etter massiv kritikk i media og fra andre parlamentsmedlemmer.

Den 8. mars 2008 foretok president Paul Kagame en rekke utskiftninger i regjeringen, men Makuza fikk fortsette som regjeringsleder.

## Referanser
Salamanca (Chile)

**Salamanca** er en by og kommune i Choapa-provinsen i Coquimbo-regionen i Chile. Den ligger 30 km øst for Illapel, provinsens administrasjonssenter, og 316 km nord for Santiago de Chile. Salamanca nås hovedsakelig fra Los Vilos, som ligger nær Den panamerikanske hovedveien, og som forbinder byen med resten av landet.

Salamanca ligger i Choapa-dalen på nordsida av elva Choapa. Byen ble offisielt grunnlagt 29. november 1844 av Joaquín de Ceballo, Illapels guvernør.

## Referanser


## Eksterne lenker
*
Trones

**Trones** kan vise til:

* Trones (Beiarn) – ei bygd i Beiarn kommune i Nordland
* Trones (Namsskogan) – et sted i Namsskogan kommune i Nord-Trøndelag
* Trones (Verdal) – ei halvøy og et tettsted i Verdal kommune i Nord-Trøndelag
* Trones og Sentrum – en administrativ bydel i Sandnes kommune i Rogaland
Choapa (elv)

**Choapa** (spansk: *Río Choapa*) er en elv i Coquimbo-regionen i Chile. Choapas kilde er i Andesfjellene, i 1000 meters høyde, hvor elvene *Totoral*, *Leiva* og *Del Valle* flyter sammen. Elva går så gjennom byen Salamanca før den møter Illapel-elva. Choapa renner så ut i Stillehavet, omtrent 35 kilometer nord for Los Vilos. Choapa har en lengde på totalt 160 km.

## Referanser


## Eksterne lenker
*
Marxist Forlag

**Marxist Forlag** er et norsk venstresideforlag, opprettet i 2007. Forlagets formål er å gi ut litteratur og publikasjoner som behandler kultur, politikk og samfunnsspørsmål i et marxistisk perspektiv. 

Den første boken kom i 2007. Forlaget gir i samarbeid med Marxistisk Forum ut en serie av hefter som tar opp teoretiske og politiske spørsmål – *Søkelys*. Hefte nr. 1 kom mars 2009. I det første nummeret skrev spesialist i psykiatri, professor Svein Haugsgjerd om «Psykoterapi og frigjøring».

Marxist Forlag samarbeider med Marxistisk Forum og Bevegelsen for Sosialisme.

## Eksterne lenker
•Marxist forlags nettsider